**22. A feladat Magyarország jelenkori alkotmányos berendezkedésével kapcsolatos.**

(hosszú)

**Mutassa be a források és ismeretei segítségével a Magyar Köztársaság alkotmányos**

**rendszerében a klasszikus hatalmi ágak (törvényhozói, végrehajtói, bírói) helyzetét és**

**egymáshoz való viszonyát!**

„19. § (1) A Magyar Köztársaság legfelsőbb államhatalmi és népképviseleti szerve az

Országgyűlés.

(2) Az Országgyűlés a népszuverenitásból eredő jogait gyakorolva biztosítja a

társadalom alkotmányos rendjét, meghatározza a kormányzás szervezetét, irányát és

feltételeit.

(3) E jogkörében az Országgyűlés

a) megalkotja a Magyar Köztársaság Alkotmányát

b) törvényeket alkot;

c) meghatározza az ország társadalmi-gazdasági tervét;

d) meghatározza az államháztartás mérlegét, jóváhagyja az állami költségvetést és

annak végrehajtását;

e) dönt a Kormány programjáról; […]

k) megválasztja a Köztársaság elnökét, a miniszterelnököt, az Alkotmánybíróság

tagjait, az országgyűlési biztosokat, az Állami Számvevőszék elnökét és alelnökeit, a

Legfelsőbb Bíróság elnökét és a legfőbb ügyészt; […]

35.§ (1) A Kormány […]

b) biztosítja a törvények végrehajtását;

c) irányítja a minisztériumok és a közvetlenül alárendelt egyéb szervek munkáját,

összehangolja tevékenységüket; […]

e) biztosítja a társadalmi-gazdasági tervek kidolgozását, gondoskodik

megvalósulásukról; […]

h) irányítja a fegyveres erők, a rendőrség és a rendészeti szervek működését. […]

48.§ (1) A Legfelsőbb Bíróság elnökét a köztársasági elnök javaslatára az

Országgyűlés választja, elnökhelyetteseit a Legfelsőbb Bíróság elnökének javaslatára

a köztársasági elnök nevezi ki. A Legfelsőbb Bíróság elnökének megválasztásához az

országgyűlési képviselők kétharmadának szavazata szükséges.

(2) A hivatásos bírákat törvényben meghatározott módon a köztársasági elnök nevezi

ki.” *(A Magyar Köztársaság Alkotmánya)*

„A demokratikus jogállam alkotmányos követelménye a bírói hatalmi ág

függetlensége: a bíráskodás ugyanis független a másik két hatalmi ág politikai

meghatározottságától és annak változásaitól. A bírói függetlenség egyik alapvető

alkotmányos garanciája a bíróságok igazgatásának a törvényhozó és a végrehajtó

hatalmi ágtól való elkülönítése. […]

Az 1997. évi LIX. alkotmánymódosító törvény megszüntette a végrehajtó hatalmi

ágba tartozó igazságügyi miniszternek a bíróságok igazgatásával kapcsolatos

jogosítványait, továbbá létrehozta az Országos Igazságszolgáltatási Tanácsot.”

*(Kondorosi Ferenc alkotmányjogász)*







